
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1654 

8 Νοεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διορισμός Εντεταλμένου Συμβούλου του Οργανισμού 

Ανέγερσης Νέου Μουσείου Ακρόπολης. 1 

Απόκτηση της Ελληνικής ιθαγένειας από τον ΧΑΡΑΚΟ 

ΓΙΑΝΝΗ του ΝΙΚΟΥ κλπ. 2 

Απόκτηση της Ελληνικής Ιθαγένειας του ανήλικου τέ¬ 
κνου της ομογενούς ΛΙΣΤΣΕΝΚΟ ΓΑΛΗΝΗΣ 
(ϋδΗΟΗΕΝΚΟ ΟΑΕΥΝΑ), του Πασκάλ Θεόδωρου 

και της Ζοϊας, ΠΑΣΚΑΛ ΖΩΗΣ (ΡΑ8ΚΑΕ ΖΟΙ). 3 

Σύσταση Νομικού Προσώπου Δημοσίου Δικαίου στο 
Δήμο Σιθωνίας με την επωνυμία “Δημοτικός Οργα¬ 
νισμός Σιθωνίας”. 4 

Τροποποίηση της υπ’ αριθμ. Φ.908/99949/Η/21.9.2004 
Υπουργικής απόφασης « Διορισμός μελών του Διοι¬ 
κητικού Συμβουλίου του Κέντρου Εκπαιδευτικής 
Έρευνας» (ΒΊ 494). 5 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθ. Κ9430/3651/11.3.2004 
απόφαση του Γενικού Γραμματέα Περιφέρειας Δυτι¬ 
κής Ελλάδας. 6 


ΑΠΟΦΑΣΕΙ Σ 

Αριθ. ΥΠΠΟ/ΔΙΟΙΚ/Α4/ΠΜΥ/82827 (1) 

Διορισμός Εντεταλμένου Συμβούλου του Οργανισμού 
Ανέγερσης Νέου Μουσείου Ακρόπολης. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) τηςπαραγρ. 4του άρθρου πρώτου του Ν. 2260/1994 
«Οργανισμός Ανέγερσης Νέου Μουσείου Ακρόπολης και 
άλλες διατάξεις»(ΦΕΚ 204/Α), όπως τροποποιήθηκε με 
την παρ. 33 του άρθρου 1 του Ν. 3065/2002 «Μεταφορά 
αρμοδιοτήτων του Υπουργικού Συμβουλίου σε άλλα Κυ¬ 
βερνητικά όργανα», 

β) του άρθου 11, παρ. 1 του Ν.2833/2000 «θέματα προ¬ 
ετοιμασίας των Ολυμπιακών Αγώνων 2004 και άλλες δια¬ 
τάξεις», 


γ) του άρθρου 10 του Ν. 3260/2004 «Ρυθμίσεις του συ¬ 
στήματος προσλήψεων και θεμάτων δημόσιας Διοίκη¬ 
σης». 

2. Την υπ’ αριθμ. ΥΠΠΟ/ΔΙΟΙΚ/Α1/79910/26.10.2004 
απόφαση της Αναπληρωτού Υπουργού (ΦΕΚ 1615/Β/ 

29.10.2004) , «διορισμός Προέδρου του Δ. Σ. του Οργανι¬ 
σμού Ανέγερσης Νέου Μουσείου Ακρόπολης». 

3. Την υπ’ αριθμ. ΥΠΠΟ/ΔΙΟΙΚ/Α4/82826/5.11.2004 από¬ 
φαση της Αναπληρωτού Υπουργού (ΦΕΚ 1652/Β/ 

5.11.2004) διορισμός μελών του Δ.Σ. του ΟΑΝΜΑ. 

4. Την υπ’ αριθμ. 133/24.3.2004 (ΦΕΚ 527/Β/24.3.04) από¬ 
φαση του Πρωθυπουργού και Υπουργού Πολιτισμού, που 
αφορά στην ανάθεση άσκησης αρμοδιοτήτων στην Ανα¬ 
πληρωτή Υπουργό Φάνη Πάλλη - Πετραλιά και στους Υφυ¬ 
πουργούς Γεώργιο Ορφανό και Πέτρο Τατούλη, όπως διορ¬ 
θώθηκε στο αριμ. 558/Β/2.4.2004 ΦΕΚ, αποφασίζουμε: 

1. Ορίζουμε τον εκ των μελών του Δ. Σ.του Οργανισμού 
Ανέγερσης Νέου Μουσείου Ακρόπολης, Δαμαλίτη Νικό¬ 
λαο, Πολιτικό Μηχανικό ως Εντεταλμένο Σύμβουλο του 
Οργανισμού, με διάρκεια θητείας ίση με τη θητεία του, ως 
μέλους του ανωτέρου Διοικητικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2004 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 
-♦- 

( 2 ) 

Απόκτηση της Ελληνικής ιθαγένειας από τον ΧΑΡΑΚΟ 
ΓΙΑΝΝΗ του ΝΙΚΟΥ κλπ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

1. Μετηνυπ’ αριθμ. 10078/2004 απόφαση του ΓΕΝΙΚΟΥ 
ΓΡΑΜΜΑΤΕΑ ΠΕΡΙΦΕΡΕΙΑΣ ΑΝ. ΜΑΚ. & ΘΡΑΚΗΣ η οποία 
εκδόθηκε σύμφωνα με τις διατάξεις του αρθ. 1 του 
Ν.2790/2000 (ΦΕΚ 24 Α/16.2.2002) όπως τροποποιήθηκε 
από τον Ν.29100/2001 (ΦΕΚ 91/2.5.2001 ,τ Α') «Είσοδος 
και παραμονή αλλοδαπών στην Ελλάδα, Κτήση της Ελλη¬ 
νικής ιθαγένειας με πολιτογράφηση και άλλες διατάξεις», 
γίνεται δεκτή η από 9.2.2004 αίτηση για απόκτηση της Ελ¬ 
ληνικής Ιθαγένειας του ομογενούς ΧΑΡΑΚΟΥ ΓΙΑΝΝΗ 
του ΝΙΚΟΥ και της ΑΝΝΑΣ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Μετην υπ’ αριθμ. 10077/2004 απόφαση του ΓΕΝΙΚΟΥ 
ΓΡΑΜΜΑΤΕΑΠΕΡΙΦΕΡΕΙΑΣΑΝ. ΜΑΚ.&ΘΡΑΚΗΣηοποία 
εκδόθηκε σύμφωνα με τις διατάξεις του αρθ 1 του 
Ν.2790/2000 (ΦΕΚ 24 Α/16.2.2002) όπως τροποποιήθηκε 
από τον Ν.29100/2001 (ΦΕΚ 91/2.5.2001, τ.Α') «Είσοδος 
και παραμονή αλλοδαπών στην Ελλάδα, Κτήση της Ελλη¬ 
νικής ιθαγένειας με πολιτογράφηση και άλλες διατάξεις», 
γίνεται δεκτή η από 1.12.2003 αίτηση για απόκτηση της 
Ελληνικής Ιθαγένειας της ομογενούς ΑΛΑΣΑΝΙΑ ΒΙΟΛΑ 
του ΒΙΚΤΟΡ και της ΒΑΛΕΝΤΙΝΑΣ και των ανηλίκων τέ- 
κνωντης και εξελληνισμού του επωνύμου από ΑΛΑΣΑΝΙΑ 
σε ΑΛΑΣΑΝΙΔΗ. 

3. Με την υπ’ αριθμ. 9980/2004 απόφαση του ΓΕΝΙΚΟΥ 
ΓΡΑΜΜΑΤΕΑ ΠΕΡΙΦΕΡΕΙΑΣΑΝ. ΜΑΚ.&ΘΡΑΚΗΣη οποία 
εκδόθηκε σύμφωνα με τις διατάξεις του αρθ. 1, του 
Ν. 2790/2000 (ΦΕΚ 24 Α/16.2.2002) όπως τροποποιήθηκε 
από τον Ν. 29100/2001 (ΦΕΚ 91/2.5.2001, τ.Α') «Είσοδος 
και παραμονή αλλοδαπών στην Ελλάδα, Κτήση της Ελλη¬ 
νικής ιθαγένειας με πολιτογράφηση και άλλες διατάξεις», 
γίνεται δεκτή η από 7.9.20001 αίτηση για απόκτηση της 
Ελληνικής Ιθαγένειας του ομογενούς ΧΡΙΣΤΙΑΝΟΒ ΔΗ- 
ΜΗΤΡΙΟΥ του ΜΠΟΡΙΣ και της ΘΕΟΔΩΡΑΣ και εξελληνι- 
σμού του επωνύμου από ΧΡΙΣΤΙΑΝΟΒ σε ΧΡΙΣΤΙΑΝΙΔΗΣ. 

4. Με την υπ’ αριθμ 9668/2004 απόφαση του ΓΕΝΙΚΟΥ 
ΓΡΑΜΜΑΤΕΑ ΠΕΡΙΦΕΡΕΙΑΣ ΑΝ. ΜΑΚ.&0ΡΑΚΗΣη οποία 
εκδόθηκε σύμφωνα με τις διατάξεις του αρθ. 1 του 
Ν. 2790/2000 (ΦΕΚ 24 Α/16.2.2002) όπως τροποποιήθηκε 
από τον Ν. 29100/2001 (ΦΕΚ 91/2.5.2001, τ.Α') «Είσοδος 
και παραμονή αλλοδαπών στην Ελλάδα, Κτήση της Ελλη¬ 
νικής ιθαγένειας με πολιτογράφηση και άλλες διατάξεις», 
γίνεται δεκτή η από 2.9.2003 αίτηση για απόκτηση της Ελ¬ 
ληνικής Ιθαγένειας της ομογενούς ΠΙΛΑΒΟΒΑ ΛΑΡΙΣΑ , 
το γένος ΒΛΑΔΙΜΗΡΟΥ και της ΕΛΕΝΑΣ ΤΖΑΛΙΑΜΠΟΒ 
και εξελληνισμού του επωνύμου από ΠΙΛΑΒΟΒΑ σε ΠΙΛΑ- 
ΒΙΔΟΥ. 

5. Με την αριθμ. 9667/2004 απόφαση του ΓΕΝΙΚΟΥ 
ΓΡΑΜΜΑΤΕΑ ΠΕΡΙΦΕΡΕΙΑΣΑΝ. ΜΑΚ. &0ΡΑΚΗΣη οποία 
εκδόθηκε σύμφωνα με τις διατάξεις του αρθ. 1 του 
Ν. 2790/2000 (ΦΕΚ 24 Α/16.2.2002) όπως τροποποιήθηκε 
από τον Ν. 29100/2001 (ΦΕΚ 91/2.5.2001, τ.Α') «Είσοδος 
και παραμονή αλλοδαπών στην Ελλάδα, Κτήση της Ελλη¬ 
νικής ιθαγένειας με πολιτογράφηση και άλλες διατά¬ 
ξεις»,γίνεται δεκτή η από 2.9.2003 αίτηση για απόκτηση 
της Ελληνικής Ιθαγένειας της ομογενούς ΠΙΛΑΒΟΒΑ 
ΕΛΕΝΗΣτου ΣΕΡΓΚΕΙ και της ΛΑΡΙΣΑΣ και εξελληνισμού 
του επωνύμου από ΠΙΛΑΒΟΒΑ σε ΠΙΛΑΒΙΔΟΥ. 

6. Με την υπ’ αριθμ. 9465/2004 απόφαση του ΓΕΝΙΚΟΥ 
ΓΡΑΜΜΑΤΕΑ ΠΕΡΙΦΕΡΕΙΑΣΑΝ. ΜΑΚ.&0ΡΑΚΗΣη οποία 
εκδόθηκε σύμφωνα με τις διατάξεις του αρθ. 1 του 
Ν. 2790/2000 (ΦΕΚ 24 Α/16.2.2002) όπως τροποποιήθηκε 
από τον Ν. 29100/2001 (ΦΕΚ 91/2.5.2001, τ.Α') «Είσοδος 
και παραμονή αλλοδαπών στην Ελλάδα, Κτήση της Ελλη¬ 
νικής ιθαγένειας με πολιτογράφηση και άλλες διατάξεις», 
γίνεται δεκτή η από 12.6.2001 αίτηση για απόκτηση της 
Ελληνικής Ιθαγένειας της ομογενούς ΝΤΖΑΛΙΑΣΒΙΛΙ ΛΑ- 
ΜΑΡΑτο γένος ΝΙΚΟΛΑΟΥ « και ΣΑΡΡΑΣ ΠΑΡΑΣΚΕΥΩΒ 
και του ανηλίκου τέκνου της. 

Με εντολή Γενικού Γραμματέα Περιφέρειας 

Η Δ/ντρια 
ΕΛΕΝΗ ΠΑΝΤΑΖΗ 


(3) 

Απόκτηση της Ελληνικής Ιθαγένειας του ανήλικου τέκνου 
της ομογενούς ΛΙΣΤΣΕΝΚΟ ΓΑΛΗΝΗΣ (ϋδΗΟΗΕΝΚΟ 
ΟΑΙΎΝΑ), του Πασκάλ Θεόδωρου και της Ζοϊας, 
ΠΑΣΚΑΛ ΖΩΗΣ (ΡΑ3ΚΑΙΖΟΙ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Με την υπ’ αριθ. Κ9430/13449/7.9.2004 απόφαση του 
Γ εν. Γ ραμματέα της Περιφέρειας Δυτικής Ελλάδος γίνε¬ 
ται δεκτή η από 6.9.2004 αίτηση της ομογενούς ΛΙΣΤΣΕΝ- 
ΚΟ ΓΑΛΗΝΗΣ (ϋδΗΟΗΕΝΚΟ ΟΑΙΥΝΑ), του Πασκάλ Θε¬ 
όδωρου και της Ζοϊας, που γεννήθηκε το έτος 1974 στη 
Ουκρανία, (αρ. απόφασης, περί αποκτήσεως της Ελληνι¬ 
κής Ιθαγένειας της ιδίας, Κ9430/3651/11.3.2004, δημοσί¬ 
ευση στο ΦΕΚ αρ. φυλ. 666/τ.Β'/10.5.2004), κατά το μέ¬ 
ρος που αφορά την απόκτηση της Ελληνικής Ιθαγένειας 
του ανήλικου τέκνου της ΠΑΣΚΑΛ ΖΩΗΣ (ΡΑδΚΑΙ ΖΟΙ) 
που γεννήθηκε στις 16.8.2002 στην Πάτρα, σύμφωνα με 
τις διατάξεις του άρθρου 1 του Ν. 2790/2000 όπως τρο¬ 
ποποιήθηκε με τις όμοιες του άρθρου 76 του Ν. 2910/2001 
που δεν συμπεριλήφθηκε στην αριθ. Κ9430/3651/ 
11.03.2004 απόφασή μας. 

Με εντολή Γ ενικού Γ ραμματέα Περιφέρειας 
Ο Γενικός Διευθυντής κ.α.α. 

Η Δ/ντρια Δ/νσης Δ/σης 
ΧΛΟΗ ΚΑΤΣΟΥΔΑ 

-♦- 

Αριθ. 5350 (4) 

Σύσταση Νομικού Προσώπου Δημοσίου Δικαίου στο Δή¬ 
μο Σιθωνίας μετην επωνυμία “Δημοτικός Οργανισμός 
Σιθωνίας”. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Την υπ’ αριθμ. 85/2004 απόφαση του Δημ. Συμβουλί¬ 
ου Σιθωνίας για τη σύσταση Ν.Π.Δ.Δ. στο Δήμο Σιθωνίας 
με την επωνυμία “Δημοτικός Οργανισμός Σιθωνίας”, απο¬ 
φασίζουμε: 

Συνιστάται Νομικό Πρόσωπο Δημοσίου Δικαίου στο Δή¬ 
μο Σιθωνίας μετην επωνυμία “Δημοτικός Οργανισμός Σι- 
θωνίας”. 

Άρθρο 2 

Σκοποί του Ν.Π.Δ.Δ. είναι: 

• Να έχει όραμα και στόχους ώστε τα προγράμματα και 
οι δράσεις του να καλύπτουν όχι μόνο τις σημερινές αλλά 
και τις μελλοντικές ανάγκες. 

• Ναέχει την σοβαρότητα και την βαρύτητα που θατου 
προσδίδουν οι στόχοι και οι άνθρωποι που θα δουλεύουν 
σ' αυτό ώστε να μπορεί να συνεργάζεται και να ανταπο- 
κρίνεται σε μεγαλύτερες διαστάσεις (Ευρωπαϊκή διάστα¬ 
ση) ενώ ταυτόχρονα θα ενισχύει τις μικρές κυψέλες πολι¬ 
τισμού διατηρώντας και εξελίσσοντας την ουσιαστική πο¬ 
λιτιστική τους παραγωγή. 

• Να ενισχύει και να αναβαθμίζει την ποιότητα ζωής των 
δημοτών του μέσα από τη διασφάλιση και τη διεύρυνση 
της απολαβής του πολιτιστικού αγαθού. 

• Να διαφυλάττει τις τοπικές πολιτιστικές αξίες και να 
ενισχύει με κάθε τρόπο το παραγόμενο πολιτιστικό έργο. 

• Η πολιτιστική ανάπτυξη και η διατήρηση των πολιτι¬ 
στικών χαρακτηριστικών της περιοχής (αρχιτεκτονικών, 
πολιτιστικών, θρησκευτικών, ηθών και εθίμων, κ.ά.) 

• Η ψυχαγωγία και αναβάθμιση του πολιτιστικού επιπέδου. 

• Να πραγματοποιεί ολοκληρωμένες δράσεις προς κά¬ 
θε κατεύθυνση (σχεδίασμά - οργάνωση - κατασκευή - υλο¬ 
ποίηση), με στόχο την επαφή του δημότη με τις ευρύτε¬ 
ρες πολιτισμικές αξίες. 

• Να δημιουργεί διαύλους επικοινωνίας και συνεργασίας 
μεταξύ φορέων του Δήμου μας και ευρύτερων φορέων. 

• Να παροτρύνει, να υποστηρίζει και να προβάλει την 
ερασιτεχνική δημιουργία των δημοτών. 

• Να προωθεί τις σχέσεις φιλίας και συνεργασίας με άλ¬ 
λες χώρες. 

• Η διοργάνωση πολιτιστικών και αθλητικών εκδηλώσεων. 

• Η δημιουργία, λειτουργία, συντήρηση και φροντίδα 
νέων χώρων άθλησης (αθλητικά κέντρα, γυμναστήρια, 
γήπεδα, κ.λ.π.). 

• Συντήρηση και βελτίωση των υφισταμένων σήμερα 
εγκαταστάσεων. 

• Η ανέγερση νέων αθλητικών εγκαταστάσεων. 

• Η συμμετοχή σε αγώνες (πρωταθλήματα, ημερίδες, 

κ.λ.π.). 

• Η διοργάνωση σεμιναρίων, διαλέξεων, επιστημονικών 
συναντήσεων, διάφορων ακαδημιών (π.χ. αθλητικών) κ.ά. 

• Η αξιοποίηση των όποιων ταλαντούχων αθλητών του 
δήμου. 

• Η ανάπτυξη μαζικού αθλητισμού με την δημιουργία 
ευκαιριών άθλησης για όλους τους δημότες. 

• Ανάπτυξη αθλητικού τουρισμού σε συνεργασία με 
διάφορους φορείς. 

• Η παροχή πάσης φύσεως υπηρεσία που σχετίζεται με 
τον τουριστικό τομέα (πληροφόρηση, πρακτόρευση, λει¬ 
τουργία τουριστικών καταλυμάτων πάσης φύσεως, κ.λ.π.) 

• Η διαχείριση ακίνητης περιουσίας του Δήμου με στό¬ 
χο την τουριστική της αξιοποίηση. 

• Η τουριστική προβολή και ανάπτυξη του Δήμου Σιθω- 
νίας και της ευρύτερης περιοχής με κάθε τρόπο (συμμε¬ 
τοχή σε εκθέσεις, παραγωγή διαφημιστικών εντύπων, 
διοργάνωση ενημερωτικών σεμιναρίων-διαλέξεων-ημε- 
ρίδων, κ.ά.). 

• Η ανάδειξη και ανάπτυξη του περιβάλλοντος (Ορει¬ 
νός όγκος κ.ά.) 

• Η προβολή και αξιοποίηση Αρχαιολογικών χώρων. 

• Η προβολή και ανάπτυξη παραδοσιακών χώρων. 

• Να διοργανώνει και να υλοποιεί προγράμματα κατάρ¬ 
τισης και επιμόρφωσης των δημοτών. 

• Η ίδρυση, οργάνωση και λειτουργία Ωδείου (μουσι¬ 
κής σχολής, φιλαρμονικής), Μουσείων (αρχαιολογικό, 
παλαιοντολογικό, λαογραφικό, κ.ά.) διάφορων σχολών 
εκμάθησης (καλώντεχνών, παραδοσιακώντεχνών, τουρι¬ 
στικών κ.ά.) 

• Η έκδοση διαφόρων εντύπων (εφημερίδα, περιοδικά, 
βιβλία, κ.ά.) 

• Η λειτουργία ραδιοφωνικού και τηλεοπτικού σταθ¬ 
μού. 

• Να υλοποιεί κοινοτικά και εθνικά προγράμματα. 

Άρθρο 3 

Μέσα για την επίτευξη των σκοπών 

• Θα συνάπτει συμβάσεις έργου με νομικά ή φυσικά 
πρόσωπα που θα συμβάλουν στην υλοποίηση των δράσε¬ 
ων του. 


• Θα συνάπτει συμβάσεις με πάσης φύσεως φορείς για 
την εκτέλεση έργων. 

• Θα μπορεί να συμμετέχει σε κοινοπραξίες με άλλες 
επιχειρήσεις κερδοσκοπικές ή μη, του δημόσιου ή ιδιωτι¬ 
κού τομέα, για την καλύτερη υλοποίηση των σκοπώντου. 

• Θα αναλαμβάνει την κατασκευή ακίνητων επί οικοπέ¬ 
δων που ανήκουν σε δημόσιους, δημοτικούς ή ιδιωτικούς 
φορείς με την μορφή της εργολαβίας. 

• Θα αγοράζει - μισθώνει ακίνητα και κινητά που θα εξυ¬ 
πηρετούν τους σκοπούς του. 

• Θα έχει την δυνατότητα δημιουργίας και λειτουργίας 
ανάλογης υποδομής για την επίτευξη των σκοπών του. 

Άρθρο 4 

Όργανα Διοίκησης - Θητεία 

Η θητεία του Δ.Σ. ακολουθεί την θητεία του Δημοτικού 
Συμβουλίου, παρατείνεται δε μέχρι την εγκατάσταση του 
νέου Δ.Σ. (Διοικητικού Συμβουλίου). 

Το Ν.Π.Δ.Δ. διοικείται από 7/μελές Δ.Σ. το οποίο απαρ¬ 
τίζεται από: 

• Τον Δήμαρχο ή τον Δημοτικό Σύμβουλο που ορίζεται 
απ' αυτόν ως πρόεδρο. 

• 4 Δημοτικούς Σύμβούλους 

• 2 Δημότες που ορίζει το Δημοτικό Συμβούλιο 

Άρθρο 5 
Έδρα 

Έδρα του Οργανισμού ορίζεται ο Δήμος Σιθωνίας σε 
κτίριο που θα μισθώσει ή θα κατασκευάσει ο ίδιος. 

Άρθρο 6 

Κεφάλαιο 

Κεφάλαιο του Οργανισμού ορίζεται το ποσό των 10.000 
ευρώ καθώς και ο απαραίτητος εξοπλισμός για την λει¬ 
τουργία του, που θα καταβληθεί εξ ολοκλήρου από το Δή¬ 
μο Σιθωνίας. 

Άρθρο 7 
Πόροι 

• Ετήσια επιχορήγηση από το Δήμο Σιθωνίας. 

• Κάθε άλλη επιχορήγηση από το Δήμο Σιθωνίας ή άλ¬ 
λους φορείς. 

• Οι εισπράξεις από το αντίτιμο των παρεχομένων υπη¬ 
ρεσιών. 

• Ετήσια επιχορήγηση του κράτους 

• Κάθε άλλη παροχή από το κράτος ή άλλη νομική πρό¬ 
σοδο. 

Άρθρο 8 

Σε περίπτωση κατάργησης του Ν.Π.Δ.Δ. όλη η κινητή 
και ακίνητη περιουσία του περιέρχεται στην κυριότητα 
του Δήμου Σιθωνίας. 

Άρθρο 9 

Ότι δεν προβλέπεται από τη συστατική πράξη ρυθμίζε¬ 
ται με απόφαση του Δημοτικού Συμβουλίου ύστερα από 
όμοια του Διοικητικού Συμβουλίου του Οργανισμού. 

Η δαπάνη που θα επιφέρει η σύσταση του Νομικού Προ¬ 
σώπου στο Δήμο για το έτος 2004 ανέρχεται στο ποσό 
των 2.000 € σε βάρος του Κ.Α.062.9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 18 Οκτωβρίου 2004 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.Φ908/124162/Η (5) 

Τροποποίηση της υπ’ αριθμ. Φ.908/99949/Η/21.9.2004 
Υπουργικής απόφασης « Διορισμός μελών του Διοικη¬ 
τικού Συμβουλίου του Κέντρου Εκπαιδευτικής Έρευ¬ 
νας» (ΒΊ 494). 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 2327/1995 
«Εθνικό Συμβούλιο Παιδείας, ρύθμιση θεμάτων έρευνας 
παιδείας και μετεκπαίδευσης εκπαιδευτικών και άλλες 
διατάξεις» (Α' 156) όπως η παρ. αυτή συμπληρώθηκε με 
τηνπαρ. 19του άρθρου 2του Ν. 2621/1998 (Α' 136). 

2. Τις διατάξεις του Π.Δ. 119/1998 «Οργάνωση και λει¬ 
τουργία του Κέντρου Εκπαιδευτικής Έρευνας» (Α' 102). 

3. Τις διατάξεις του άρθρου 10 παρ. 2 του Ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (Α' 151), αποφασίζουμε: 

Τροποποιούμε την αριθμ. Φ. 908/99949/Η/21.9.2004 
Υπουργική απόφαση «Διορισμός μελών του Διοικητικού 
Συμβουλίου του Κέντρου Εκπαιδευτικής Έρευνας» (Β' 
1494) μόνο ως προς τα με αύξοντα αριθμό 3, .4,5 και 6 τα¬ 
κτικά μέλη και 1,2, και 3 αναπληρωματικά μέλη τα οποία 
αντικαθίστανται ως ακολούθως: 

« 3. Αποστολόπουλο Κων/νο, καθηγητή του Χαροκοπεί- 
ου Πανεπιστημίου. 

4. Πολυχρονοπούλου Σταυρούλα, καθηγήτρια του Πα¬ 
νεπιστημίου Αθηνών. 

5. Καζαντζή Παναγιώτη, αναπληρωτή καθηγητή του Πα¬ 
νεπιστημίου Πατρών. 


6. Λαλαγιάννη Βασιλική, επίκουρη καθηγήτρια του Πα¬ 
νεπιστημίου Αιγαίου» και 

«1. Καφφέ-Γιδαράκου Ισαβέλλα, αναπληρώτρια καθη- 
γήτριατου Γεωπονικού Πανεπιστημίου Αθηνών. 

2. Νόβα-Καλτσούνη Χριστίνα, αναπληρώτρια καθηγή- 
τριατου Πανεπιστημίου Αθηνών. 

3. Γκόβαρη Χρήστο, λέκτορα του Πανεπιστημίου Αιγαί¬ 
ου». 

Η θητεία των νέων μελών λήγει μαζί με τη θητεία των 
υπολοίπων μελών του Διοικητικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2004 

Η ΥΠΟΥΡΓΟΣ 

ΜΑΡΙΕΤΤΑ ΠΑΝ Ν ΑΚΟΥ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 666/τ.Β'/10.5.2004 στο οποίο δημοσιεύθηκε η 
αριθ. Κ9430/3651/11.3.2004 απόφαση του Γενικού Γραμ¬ 
ματέα Περιφέρειας Δυτικής Ελλάδας για την απόκτηση 
της Ελληνικής Ιθαγένειας από την ομογενή ΛΙΣΤΣΕΝΚΟ 
ΓΚΑΛΙΝΑ (ΕΙ8ΗΘΗΕΝΚΟ ΘΑΙΥΝΑ), του Πασκάλ Θεοδώ¬ 
ρου και της Ζοϊας (αύξ. αριθμ. 6), διορθώνεται το επώνυ¬ 
μό της από το εσφαλμένο “ΠΑΣΧΑΛΙΔΗ” στο ορθό 
“ΛΙΣΤΣΕΝΚΟ”. 

(Από την Περιφέρεια Δυτικής Ελλάδας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




